Diari Oficial de la Generalitat Valenciana


Sumari del DOGV 209, del 06-12-1984 (1984/803640)

ORDRE de 23 de novembre de 1984, de la Conselleria de Cultura, Educació i Ciència, per la qual s'aproven les bases i es convoquen ajudes a la producció discogràfica en l'àmbit territorial valencià per a l'any 1985.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   209

Data del DOGV
:   06-12-1984

Secció del DOGV
:   ALTRES DISPOSICIONS

Número del document
:   1984/803640


Data del document
:   23-11-1984

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 23 de novembre de 1984, de la Conselleria de Cultura, Educació i Ciència, per la qual s'aproven les bases i es convoca ajudes a la Producció Discogràfica en l'Àmbit Territorial Valencià per a l'any 1985.  
Per tal de fomentar l'activitat musical en el terreny de la música popular en els diversos nivells de creació i interpretació, d'acord amb els articles 2.n i 7.é4. de la Llei Orgànica 5/1982, d?1 de juliol, per la qual s'aprovà l'Estatut d'Autonomia de la Comunitat Valenciana, i els articles 25.3,30.1 i 33 de la Llei 4/1983 de la Generalitat Valenciana, d'Us i Ensenyament del Valencià, que garanteixen el suport de la Generalitat Valenciana a totes les manifestacions culturals i artístiques que es realitzen en valència.   
En ús de les atribucions que em confereix l'article 35 de la Llei 5/1983, de 30 de desembre, de la Generalitat Valenciana de Govern Valencià,   
DISPOSE:   
Article únic   
Es convoca la concessió d'ajudes a la producció discogràfica de compositors i artistes valencians i s'aproven les bases per les quals es regeix, que s'inclouen com a annex en aquesta Ordre, per a l'any 1985.   
València, 23 de novembre de 1984.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIÓ D'AJUDES A LA PRODUCCIÓ DISCOGRÀFICA EN L?ÀMBIT TERRITORIAL VALÈNCIA PER A L'UEQ 1460  
1. Modalitat d?ajuda   
Es concediran les modalitats següents:   
a) Deu ajudes de 400.000 pessetes, com a màxim, per a produccions no contemplades al següent apartat b).   
b) Dues ajudes de 250.000 pessetes, com a màxim, per 4 temàtica infantil.   
2. Requisits per a la concessió d'ajudes   
Podran optar a aquestes ajudes:   
a) Les productores discogràfiques establertes en la Comunitat Valenciana.   
b) Els promotors culturals de la Comunitat Valenciana interessats en el tema discogràfic.   
3. Supòsits exclosos  
a) Les produccions discogràfiques d'Entitats públiques o les que amb anterioritat haguessen rebut algun tipus de subvenció de qualsevol organisme oficial per a aquesta parcel·la específica.   
b) Els projectes discogràfics la incidència cultural i musical dels quals no tinga interés dins els límits de la Comunitat Valenciana.   
c) Les produccions discogràfiques editades per clubs de discs o empreses semblants la venda de les quals s'estableix entre els socis d'aquests.   
d) Els projectes discogràfics en els quals el text que s'hi empra no és el valencià.   
e) Les produccions discogràfiques de caràcter publicitari, independentment del caràcter públic o privat de les empreses que les produeixen.   
f) Les produccions discogràfiques de caràcter publicitari, independentment del caràcter públic o privat de les empreses que les produesquen.   
4. Sol·licituds  
a) El termini de presentació de sol·licituds començarà a partir de l'1 de gener de 1985 i acabarà el 31 de març següent.  
b) S'hauran de formalitzar segons el model que es facilitarà als Serveis Territorials de Cultura i aniran acompanyats del projecte musical a registrar i del pressupost desglossat de les respectives despeses, tot això subscrit per la persona física responsable de l'Empresa o Societat enregistradora. També s'hi hauran d'indicar les subvencions que s'han sol·licitat davant d'altres institucions i organismes.  
c) Conjuntament amb el projecte es presentaran les partitures o textos del material a enregistrar, tot això per tal de valorar-ne la qualitat i establir la conveniència d'un enregistrament posterior.  
d) Tota la documentació es presentarà als Serveis Territorials de Cultura juntament amb la sol·licitud, i també es podrà remetre per qualsevol dels procediments establerts a l'article 66 de la Llei de Procediment Administratiu.  
e) Si la sol·licitud no reunia les dades exigibles o hi mancava la documentació complementària, es demanarà a l'interessat que en el termini de 10 dies esmene els defectes, amb apercebiment d'arxiu de la sol·licitud, en cas contrari.  
f) Els Serveis Territorials de Cultura informaran les sol·licituds d'ajuda remetent-les a la Direcció General corresponent la qual, amb instrucció de l'expedient, elevarà les propostes degudament informades al Conseller de Cultura, Educació i Ciència.  
5. Resolució de les sol·licituds d'ajuda  
El Conseller de Cultura, Educació i Ciència nomenarà una comissió entre persones de reconeguda solvència en el camp de la música popular, de la qual formaran part, sota la presidència d'aquest, el Director General de Cultura que hi actuarà com a Vice-president i el Cap del Servei de Música, Teatre i Cinematografia, que hi actuarà com a Secretari, la qual examinarà les sol·licituds i documentació remeses, i resoldrà la concessió d'ajudes convocades abans del 30 de juny de 1985.   
6. Obligacions dels beneficiaris  
Els beneficiaris de les ajudes a la producció discogràfica valenciana estaran obligats a:  
a) Comunicar l'inici i desenrotllament de les activitats objecte d'ajuda i qualsevol eventualitat que es produeixca en el desplegament del projecte presentat.  
b) Entregar justificant de la despesa per a la qual es concedí l'ajuda, segons el que estableix la legislació vigent.  
c) Retornar l'import de l'ajuda rebuda si la despesa no es produeix per qualsevol imprevist, quan es comprova una modificació substancial dels fins pels quals es concedí l'ajuda, o quan per percepció d'altres subvencions es cobris l'import total de la despesa.  
d) Lliurar a la Conselleria de Cultura 50 exemplars dels discs una volta terminada la producció.  
e) Fer constar el patrocini de la Conselleria de Cultura, Educació i Ciència de la Generalitat Valenciana, tant en la carpeta com en qualsevol publicació relacionada amb aquesta producció discogràfica.  
f) No variar el projecte sense haver presentat abans documentació en aquest sentit i haver rebut autorització per part de la Conselleria de Cultura, Educació i Ciència de la Generalitat Valenciana.